Alice Braga

Alice Braga Moraes (født 15. april 1983 i São Paulo) er en brasiliansk skuespiller og film- og TV-produsent.

Braga startet karrieren med å spille i filmer i hjemlandet, blant annet den kritikerroste City of God fra 2002, hvor hun fikk sitt gjennombrudd. I 2006 spilte hun i sin første amerikanske produksjon, Journey to the End of the Night. Gjennombruddet i Hollywood kom imidlertid ikke før hun i 2007 spilte den kvinnelige hovedrollen i storfilmen I Am Legend med Will Smith. Senere har hun spilt i Redbelt (2008), Blindness (2008), Crossing Over (2009) med blant andre Harrison Ford og Ray Liotta og Repo Men (2010) med Jude Law.

I 2010 medvirket hun i en ny storfilm, Predators med Adrien Brody og Topher Grace, en oppfølger til Predator – den usynlige fiende (1987) med Arnold Schwarzenegger og Predator 2 (1990) med Danny Glover. Filmen fikk blandede kritikker, men ble likevel en kassasuksess. I 2011 spilte hun i skrekkfilmen The Rite, som hadde Anthony Hopkins i hovedrollen og ble regissert av Mikael Håfström. I 2012 hadde hun en rolle i On the Road, en adaptasjon av boken On the Road av Jack Kerouac fra 1957. I 2013 spilte hun i Neill Blomkamps science fiction-film Elysium med Matt Damon, Jodie Foster og Sharlto Copley.

Braga har siden 2016 hatt hovedrollen i USA Networks dramaserie Queen of the South. På grunn av COVID-19 tok innspillingen av seriens femte sesong en pause mellom mars og november 2020. I 2020 hadde hun en av hovedrollene i HBOs miniserie We Are Who We Are.

 Utvalgt filmografi 
 : City of God – Angélica
 : Journey to the End of the Night – Monique
 : I Am Legend – Anna
 : Blindness – Woman with Dark Glasses
 2008: Redbelt – Sondra Terry
 : Crossing Over – Mireya Sanchez
 : Predators – Isabelle
 2010: Repo Men – Beth
 : The Rite – Angeline
 : On the Road – Terry / Bea Franco
 : Elysium – Frey Santiago
 : Kill Me Three Times – Alice Taylor
 : The Duel – Marisol Kingston
 : The Shack – Sophia
 : The New Mutants – Dr. Cecilia Reyes
 2020: Sjel – Jerry
 2021: The Suicide Squad – Sol Soria

 Referanser 

 Eksterne lenker 



Kategori:Personer fra São Paulo
Kategori:Brasilianske skuespillere
Kategori:Brasilianske filmprodusenter
Kategori:TV-produsenter